1. põhitehnikaseeria

Rünnakusuunad:


 * 1 - kepiga vasak meelekoht, noaga kaela või näo vasak külg
 * 2 - kepiga parem meelekoht, noaga kaela või näo parem külg
 * 3 - kepiga vasak puus, noaga keha vasak külg ribide alt
 * 4 - kepiga parem puus noaga keha parem külg ribide alt
 * 5 - torge solaari

Löögipoolne jalg on (alguses) alati eespool!

1.

 * Rünnak - nr. 1
 * Kaitse - horisontaalne blokk, vaba käsi blokeerib vastase kepikäe rusika (NB! Kaitsja vaba käe sõrmed on suunatud sissepoole), haarab rusikat eest ja väänab väljapoole. Järgneb altlöök vastase kepikäe alla ("mõnukondi" pihta või küünarnukki) ja randmelöök ülalt kepikäe randmesse (vaba käsi viib vastase käe veidi eemale; löögil pööratakse puusad välja ja löök tuleb kogu keha jõuga kehast mööda alla).

2.

 * Rünnak - nr. 1
 * Kaitse - sarnane eelmisega, kuid kaitse tuuakse peale kontakti vasakule küljele (keharaskus vajub alla) - kepikäe rusikas jääb kepi vabast otsast kõrgemale. Seejärel pööratakse tagasi vastase suunas ning samaaegselt lüüakse üle vastase kepikäe tema õlavarde (triitsepsisse). Lõpuks sooritatakse alt- ning randmelöök nagu eelmises kombinatsioonis.

3.

 * Rünnak - nr. 1
 * Kaitse - ristatud blokk (kepikäsi vaba käe all, vertikaalkaitse), rusikahaare ja vääne. Kehapööre vasakule välja nagu eelmises, alt-tagant löök vastase rinnaku alla. Pööre tagasi, alt- ja randmelöök nagu eelmistes.

4.

 * Rünnak - nr. 2
 * Kaitse - vasaku jalaga samm ette, harilik küljeblokk (vaba käsi sulustab vastase kepikäe rusika). Vaba käsi tõukab vastase kepikäe eemale, järgneb randmelöök. Kehapööre vasakule nagu eelmistes (vaba käsi kontrollib veel korra), alt-tagant löök vastase kepikäe triitsepsisse.

5.

 * Rünnak nr. 3
 * Kaitse - keharaskus alla (midagi kosa dachi sarnast), kallutatud ristblokk nagu 2. harjutuses (vahe on ainult ründekõrguses). Rusikahaare, randmelöök käsivarde, altlöök ja uuesti randmelöök.

6.

 * Rünnak nr. 3
 * Kaitse - toega küljeblokk (vaba käsi toetab keppi keskkohast, sõrmed suunatud sissepoole). Rusikahaare, kehapööre vasakule ja tõmme rusikast, samal ajal alt-tagant löök vastase põlve (põlve küljele). Pööre tagasi ning alt- ja randmelöök.

7.

 * Rünnak nr. 4
 * Kaitse - vasaku jalaga samm ette, küljeblokk, randmelöök, kehapööre ja alt-tagant löök triitsepsisse. Analoogiline harjutusega 4 – ainult kõrgusevahe.

8.

 * Rünnak nr. 4
 * Kaitse - vasaku jalaga samm ette, toega küljeblokk, randmelöök, kehapööre ja alt-tagant löök triitsepsisse.

9.

 * Rünnak nr. 5
 * Kaitse – blokeeritakse kepiga, lüües vastase torge kõrvale. Vaba käsi võtab sujuvalt kõrvalejuhitud kepi kontrolli alla (NB! kontakt käeseljaga), samaaegselt sooritatakse vastutorge diafragmasse või kõrri.

1

 * Rünnak nr. 1
 * Kaitse - horisontaalblokk (roof), kepp vedrutab blokist edasi vastase näkku. Puusapöördega löök kepikäe randmesse, puusade tagasipöördega uuesti näkku (NB! viimased löögid on keha-, mitte käejõul).

2

 * Rünnak nr. 1
 * Kaitse - sama kui eelmine, aga libiseva blokiga (deflecting).

3

 * Rünnak nr. 1
 * Kaitse - ristblokk (inside out), käehaare ja kerge surve alla. Puusapöördega tõmmatakse kepp diagonaalis alt üles vastase lõuga, kaks viimast tehnikat nagu eelmistes.

4

 * Rünnak nr. 2
 * Kaitse - allasuruv blokk nagu enne. Puusapööre vasakule, horisontaalse kepiga (ots väljapoole) löök näkku, puusade tagasipöördega löök küünarnukki/käsivarde.

5

 * Rünnak nr 2
 * Kaitse - horisontaalblokk (NB! endiselt parem käsi!), vasak käsi juhib vastase kepikäe kõrvale. Parema käega horisontaallöök näkku, uuesti sama (keha liigub ette) ja löök käsivarde.